Felvidék.ma

Könyvbemutató: Befogadott menekültként Taksonyban
2024-02-09 17:00 (Europe/Bratislava) | Kultúrház, Farnad, Szlovákia
Február 9-én, pénteken 17.00 órai kezdettel szervezik meg Pék László Befogadott menekültként Taksonyban című kötetének bemutatóját a farnadi kultúrházban.

Babos László – elfeledett költő élete és munkássága
2024-02-21 17:00 | Csemadok székház, Pozsony, Szlovákia
Február 21-én, szerdán 17.00 órai kezdettel szervezik meg Dunajszky Géza Babos László – elfeledett költő élete és munkássága című előadását a pozsonyi Csemadok Székház Rákosi Ernő nagytermében.

Koszorúzási ünnepség a galántai Csemadok székháznál
2024-03-05 17:00 | Csemadok székház, Galánta, Szlovákia
Március 5-én, kedden 17.00 órai kezdettel szervezik meg a koszorúzási ünnepséget a Csemadok megalakulásának 75. Kodály Zoltán halálának 57. és az 1848/49-es szabadságharc 176. évfordulója alkalmából a galántai Csemadok székháznál.

Csemadok 75 – jubileumi ünnepség
2024-03-09 15:30 | Kultúrház, Érsekújvár, Szlovákia
Március 9-én, szombaton 15.30 kezdettel szervezik meg a Csemadok megalakulásának 75. évfordulója alkalmából szervezett jubileumi ünnepséget az érsekújvári kultúrházban.
A részletes program
Szivárvány Énekkar – Párkány
Köszöntők: Nagy Péter, alpolgármester, Érsekújvár
Bárdos Gyula, a Csemadok elnöke
Sándor Marianna és Olívia – Nyitrai járás
Beszéd: Potápi Árpád János, államtitkár
A Csemadok köszöntése: Forró Krisztián – államfő-jelölt
Korpás Éva – Zsapka Attila – Madarász András –– megzenésített versek
A Fábry Zoltán-díj átadása
Mórincza Gyermek Néptáncegyüttes – Érsekújvári járás
Peredi Férfi Éneklőcsoport – Vágsellyei járás
Németh Enikő – mesemondó – Lévai járás
Perbetei Napraforgó – Komáromi járás
Tardoskeddi és Besenyői Citerások közös műsora – Érsekújvári járás
Himnusz
Műsorvezetők: Novák Mónika, Kaszás Kornél

Járási nemzeti ünnepség Ipolyszécsénykén
2024-03-15 15:30 | Több helyszín, Ipolyszécsényke, Szlovákia
Március 15-én, pénteken 15.30 kezdettel szervezi meg az 1848-49-es magyar forradalom és szabadságharc 176. évfordulója alkalmából rendezett járási ünnepséget Ipolyszécsénykén.
A részletes program:
15.30 Népek Krisztusa – Magyarország keresztút az ipolyszécsénykei templomban
16.00 Szentmise – celebrálja György Ferenc plébános
16.50 Koszorúzási ünnepség a templomkertben, a kopjafánál
Közreműködnek: Híves István – az Ipolybalogi Művészeti Alapiskola igazgatója; Majer Zsolt – Balassagyarmat; Rózsaszirom éneklőcsoport – Ipolyszécsényke
17.30 Ünnepi műsor a helyi kultúrházban
Himnusz
Polgármesteri köszöntő
Vers
Ünnepi beszéd – Tokár Géza, politológus, publicista
A kultúrműsorban fellépnek: az ipolybalogi alapiskola tanulói Bukréta Hagyományőrző Csoport – Ipolybalog; Rózsaszirom éneklőcsoport – Ipolyszécsényke; Százdi citerazenekar
Szózat
19.00 Ünnepi fogadás
Pohárköszöntőt mond Hrubík Béla

Kossuth-nap Nemesradnóton
2024-03-16 13:00

Március idusai megemlékezés és Csemadok évzáró Ajnácskőn
2024-03-16 17:00
Szombaton 17 órától ünnepi műsorral és koszorúzással emlékeznek, melyre tisztelettel várnak mindenkit!
A koszorúzás után megtartják évzáró taggyűlésüket, melyre szeretettel várják a tagokat, valamint azokat is, akik érdeklődnek a tevékenységük iránt, esetleg ötleteikkel segítenék munkájukat.
A gyűlésen lehetőségük lesz megvenni az idei tagsági bélyegeket.

Megemlékezés Szepsiben
2024-03-17 15:00 | Több helyszín, Szepsi, Szlovákia
Március 17-én, vasárnap 15.00 órai kezdettel szervezik meg a koszorúzással egybekötött megemlékezést Szepsiben.
Részletes program a plakáton olvasható.

Hívőnek lenni egy kereszténység utáni korban
2024-03-22 17:00 | Csemadok székház nagyterme, Pozsony, Szlovákia
Március 22-én, pénteken 17.00 órai kezdettel szervezik meg a Hívőnek lenni egy kereszténység utáni korban című beszélgetést a Csemadok pozsonyi székházának nagytermében.
A beszélgetést résztvevői: Nagypál Szabolcs, Botos Máté, Zsidó János.

A magyarok istenére esküszünk
2024-03-25 09:00 | Vetvár Művelődési Ház, Pozsonypüspöki, Szlovákia
Március 25-én, hétfőn 9.00 órai kezdettel szervezik meg A magyarok istenére esküszünk címmel a Pozsonypüspöki Alapiskola és Óvoda ünnepi műsorát a Vetvár Művelődési Központban.

Csemadok évzáró taggyűlés Füleken
2024-03-25 17:00

A torinói lepel
2024-04-03 16:30 | Csemadok székház, Pozsony, Szlovákia
Április 3-án, szerdán 16.30 kezdettel szervezik meg Gulyás Tamás A torinói lepel című előadását a Csemadok pozsonyi székházában.

Bartos Erika Pozsonyban
2024-04-19 10:00 | Csemadok székház, Pozsony, Szlovákia
Április 19-én, pénteken 10.00 órai kezdettel szervezik meg kiállítással egybekötött meseprogramot Bartos Erikával a Csemadok pozsonyi székházában.

Megemlékezés a győzedelmes nagysallói csatáról
2024-04-21 17:00 | Köztemető, Léva, Szlovákia
Április 21-én, vasárnap 17.00 órai kezdettel szervezik meg a megemlékezést a győzedelmes nagysallói csatáról a lévai köztemetőben lévő nagysallói csata emlékművénél.

János Vitéz
2024-04-26 11:30 | Vetvár Művelődési Ház, Pozsonypüspöki, Szlovákia
Április 26-án, pénteken 11.30 kezdettel szervezik meg a Lajta Néptáncegyüttes János Vitéz című táncjátékát a pozsonypüspöki Vetvár Művelődési Házban.
Aznap 15.00 órai kezdettel megismétlik az előadást a felnőttek részére.

X. Csemadok vers- és meseíró pályázat
2024-04-29 - 2024-05-31
Tizedik évfolymához érkezett a somorjai és tejfalusi Csemadok alapszervezetek által éltre hívott CSEMADOK VERS- ÉS MESEÍRÓ PÁLYÁZAT.

Pályázatunk célja továbbra is az anyanyelvi oktatás fontosságának hangsúlyozása, az írás-olvasás élményének erősítése, a mese hagyományának ápolása, kulturális értékeink megőrzése és közvetítése, valamint az ifjú tehetségek felfedezése és támogatása.

Öt kategóriában várjuk a fiatalok alkotásait.
I. VERS (alsó tagozat)II. MESE, PRÓZA (alsó tagozat)III. VERS (felső tagozat, gimnázium)IV. MESE, PRÓZA (felső tagozat, gimnázium)V. HŐSÖM (az összes korosztály)

TÉMAAz első 4 kategória szabadon választható. Az 5. kategória lehet vers, mese, egy történet, melyek megmutatják hogyan hatott az életedre egy különleges személy, és hogyan inspirált téged a mindennapokban. Lehet valaki a történelem lapjairól, egy valódi hős a közösségedből, vagy akár egy képzeletbeli karakter, aki mélyen meghatározta a gondolkodásodat és cselekedeteidet.

ÉRTÉKELÉSAz alkotásokat szakmai zsűri értékeli, a nyertes művek az értékes ajándékok mellett illusztrációt kapnak és megjelennek a Somorja és Vidéke nyári számában.

KÖZÖNSÉGSZAVAZÁSA beküldött írásokat névvel ellátva nyilvánosan közzétesszük a Csemadok Somorjai Alapszervezete FACEBOOK oldalán. A legtöbb kedvelést elnyerő alkotás szerzője szintén nyereményben részesül.

FŐDÍJ: roller.
A versenybe való részvétellel a a Tt. 84/2014. számú törvénye alapján a résztvevő beleegyezését adja a személyes adatai feldolgozásához.
Ünnepélyes díjátadó: VMK Somorja, 2024.6.20., 17:00

Email: csemadokpalyazat@gmail.comBeküldési határidő: 2024. MÁJUS 31.Terjedelem: A4-es oldal.A beküldött műveket a fenti címre várjuk. Legyen feltüntetve a pályázó neve, az iskola és az osztály!
Szeretettel várjuk az alkotásokat Somorjáról és környékéről.
TÁMOGATÓK: SOMORJA VÁROS, TTSK, VMK, Zalabai Zzigmond Városi Könyvtár, BIKE UNION, Vodnetury.sk, Családi Könyvklub, Molnár Könyv, Cinemax, Czucz István.

Kiállítás: Szigetközi pillanatok
2024-05-07 17:00 | Csemadok székház, Pozsony, Szlovákia
Május 7-én, kedden 17.00 órai kezdettel szervezik meg Sipos Bálint amatőr természetfotós Szigetközi pillanatok című fotókiállítását a Csemadok pozsonyi székházában.
További részletek a plakáton olvashatóak.

Retró buli Ajnácskőn
2024-05-18 20:00
Május 18-án újra felcsendülnek az igazi retró diszkó slágerek, gyere és éld át a ,,vörösszőnyeges” hangulatot!

Szeretettel várunk minden filmsztárnak öltözött bulizni vágyót, de azokat is, aki ,,csak ” autogramért jönnek!

Csemadok 75: Hűség a szülőföldhöz, hűség a nemzethez, hűség az anyanyelvhez
2024-05-25 15:00 | Városi Művelődési Központ, Szepsi, Szlovákia
A Csemadok Kassa-környéki Területi Választmány május 25-én, szombatin 15.00 órai kezdettel szervezi meg a Hűség a szülőföldhöz, hűség a nemzethez, hűség az anyanyelvhez rendezvényt a Csemadok megalakulásának 75. évfordulója alkalmából a Szepsi Városi Művelődési Központ épületében.
A találkozón a Szövetség, valamint a Bódva-völgye, a Kanyapta és a Hernád mente magyarok által lakott településein működő Csemadok alapszervezetek tevékenységének és sikereinek hét és fél évtizedes kiértékelésére kerül sor.
A Csemadok Országos Elnöksége hat Csemadokosnak és a Csemadok Kassa-környéki Területi Választmánya a Kassa-környéki járásból hetvenöt Csemadokosnak a Hűségért emléklapot adományozza a Szövetség megalakulásának 75. évfordulója alkalmából a Csemadokban végzett érdemdús munkájának elismeréséül.
Az abaújszinai Rozmaring Néptáncegyüttes átveszi a Csemadok Országos Elnökség által odaítélt Csemadok érdemes művészeti csoport emlékplakettet, a csoport megalakulás 70. évfordulója alkalmából.
A találkozó házigazdája és műsorvezetője Mihályi Molnár László, író, költő, publicista, a Csemadok Kassa-környéki Területi Választmány alelnöke lesz.
Az ünnepi műsorban közreműködik:
Rozmaring Néptáncegyüttes Abaújszináról, Berta Lucia Fanni, népdal- és nótaénekes Abaújszináról,
Drága Wanda és Drága Dorina, népdalénekesek és versmondók Szepsiből,
Képes Lóránt, versmondó, prózamondó, népmesemondó Restéről.
Szitás Ida, operett- és népdalénekes Miglécről, Rezes Gyula, népdalénekes Szepsiből,
Demko András népdalénekes, versmondó, prózamondó és népmesemondó Nagyidáról,
valamint a hidasnémeti Gagyi cigányzenekar és az Intermezzo népdalokat feldolgozó rock zenekar Szepsiből.
Megtekinthető lesz Az ember tragédiája című Madách Imre-vándorkiállítás a felújított szepsi városi könyvtárban.

XXV. ŐSZIRÓZSA magyarnóta-énekesek országos versenye
2024-05-29 - 2024-09-15
A Csemadok Országos Tanácsa megbízásából a Csemadok Nagykürtösi Területi Választmánya 2024. október 12-13-án rendezi meg a XXV. ŐSZIRÓZSA magyarnóta-énekesek országos versenyét.
Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2024. szeptember 15-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku, 991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA”.
Az érdeklődők bővebb tájékoztatást kérhetnek a Csemadok NTV telefonszámán: 0907 85 62 96. A jelentkezőknek részletes információt küldünk. A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy beszerezhetők a Csemadok területi választmányain.

A nemzeti összetartozás napja Pozsonyban
2024-06-04 16:30 | Rákosi Ernő Nagyterme, Pozsony, Szlovákia
A Csemadok Pozsony – Óvárosi Alapszervezete június 4-én, kedden 16.30 kezdettel szervezi meg a nemzeti összetartozás napja alkalmából megemlékezését a Csemadok pozsonyi székházának Rákosi Ernő Nagytermében.
A részletes program a plakáton olvasható.

Zenével megtűzdelt beszélgetés
2024-06-07 18:00 | Reviczky Ház, Léva, Szlovákia
A Csemadok Lévai Alapszervezete június 7-én, pénteken 18.00 órai kezdettel szervezi meg zenével megtűzdelt beszélgetését Szörényi Leventével, Kossuth-díjas és Erkel Ferenc-díjas zeneszerzővel,az ILLÉS és a FONOGRÁF együttesek vezetőjével a lévai Reviczky Házban.
Beszélgetőpartnere Hamerlik Richárd.

Piknik Ajnácskőn a NÖN alkalmából
2024-06-08 16:00
Hozz magaddal pokrócot, uzsonnát, frissítőt, családtagokat, barátokat! Piknikezzünk együtt Mindenkit szeretettel várunk!

XXXI. Tompa Mihály Országos Verseny - ünnepi megnyitó Rimaszombatban
2024-06-20 19:00
2024. június 20-án csütörtökön kerül sor az ünnepi megnyitóra.

XXXI. Tompa Mihály Országos Verseny – koszorúzási ünnepség Rimaszombatban
2024-06-21 16:00
A koszorúzási ünnepségre június 21-én, pénteken 16 órától kerül sor.

XXXI. Tompa Mihály Országos Verseny – Mindenki színpada Rimaszombatban
2024-06-22 16:00
Az eredményhirdetésre június 22-én 16.00 órakor kerül sor.

Gaudium régizenei együttes jubileumi hangversenye Tornalján
2024-07-12 18:00
A CSEMADOK Tornaljai Területi Választmánya tisztelettel meghívja Önt és családját a Gaudium régizenei együttes jubileumi hangversenyére.
A koncert „Ó, nagy kerek kék ég” címmel, Balassi Bálintra emlékezve dalokkal, versekkel és korabeli zenével kerül megrendezésre 2024. július 12-én (péntek) 18:00-kor a tornaljai református templomban.
A Gaudium régizenei együttes immár 40 éve működő formáció, amely első fellépését 1984-ben, Gombaszögön tartotta. Céljuk a reneszánsz és a korabarokk zene stílushagyományainak ápolása. Repertoárjuk jelentős részét felvidéki 16-18. századi kéziratos forrásokból és népzenei gyűjtésekből merítik.
A hangversenyen közreműködnek:

Hamar Tímea (ének)
Csető Andrea (ének, versek)
Csető Júlia (ének, blockflöte)
Botló Tibor (ének, blockflöte)
Homoki Zsolt (lant)
Németh Imre, az együttes művészeti vezetője (ének, reneszánsz furulyák)

A belépés díjtalan. Szeretettel várjuk!

XXX. Gömöri Magyarok Kulturális Ünnepélye Ajnácskőn
2024-07-13 16:00
A Csemadok Rimaszombati Területi Választmánya a XXX. Gömöri Magyarok Kulturális Ünnepélyét 2024. július 13-án, szombaton, 16.00 órai kezdettel az ajnácskői kultúrházban szervezi meg.
A rendezvény ezéven a CSEMADOK megalakulásának 75. évfordulója jegyében kerül megrendezésre.

61. Járási Dal- és Táncünnepély
2024-07-14 14:00 | Óvoda udvara, Kolozsnéma, Szlovákia
A Csemadok Komáromi Területi Választmánya július 14-én, vasárnap 14.00 órai kezdettel szervezi meg a 61. Járási Dal- és Táncünnepélyét a kolozsnémai óvoda udvarán.
A részletes program:
14:00 Köszöntő – ünnepélyes megnyitó, gulyásfőzőverseny kiértékelése
14:30 Hagyományőrző- és kultúrcsoportok:
Jácint Népdalkör, Lakszakállas
VeszTaRetroDuo – Ógyalla
Ógyallai Irodalmi- és Daloskör
Fagyöngy Vegyes Éneklőcsoport, Ímely
Piros Tulipán Hagyományőrző Népdalcsoport, Path
ExcudedDuo – pop-rock
Caritas Éneklőcsoport, Kulcsod
Heller Antónia ás Jurányi Viktória, Somorja, pop -rock
Csiribiri és Hajnal Néptánccsoport,Alistál
16:30 Ambrus Lelkes Szimóna gyermekműsora
Nátek Eszter, Bátorkeszi, pop-rock
17:30 Magyarok kenyere – 15 millió búzaszem – ünnepélyes búzaösszeöntés
18:30 Tombola
20:00 GROOVEHOUSE koncert
21:00 LM-RETRO Band koncert
Kisérőprogramok:
Gulyásfőző verseny, gyermekfoglalkozások
Dunamente védjegyet viselő termékek vására
Jankvić Nóra: Nappalok sötétsége – könyvbemutató
Hajós átkelés Kolozsnéma és Gönyü között
Szervezők: Csemadok Komáromi Területi Választmánya, Kolozsnéma Önkormányzata, Csemadok Kolozsnémai Alapszervezete
A rendezvény támogatói:Kisebbségi Kulturális Alap, Bethlen Gábor Alap
Műsorváltozás jogát fenntartjuk!

VIII. Országos Szent István Király Ünnepség
2024-08-17 14:00 | Több helyszín, Deáki, Szlovákia
Augusztus 17-én, szombaton 14.00 órai kezdettel szervezik meg a VIII. Országos Szent István Király Ünnepséget Deákiban.
A részletes program a plakáton olvasható.
A Csemadok Országos Tanácsának a megbízásából a Csemadok Galántai Területi
Választmánya Deáki Község Önkormányzatával és a Csemadok Deáki Alapszervezetével közösen valósítja meg Deákin a VIII. Országos Szent István Király Ünnepséget.
